Að sögn Leifs A. Haraldssonar , framkvæmdastjóra Kredia , hefur verið talsvert um að fólk skrái sig í lánaviðskipti hjá þeim en félagið hóf að kynna þjónustu sína fyrir helgi . Leifur sagði að á milli 20 og 30% þeirra sem hafa skráð sig eru á vanskilaskrá og fá því ekki að komast í´viðskipti við félagið en það sækir upplýsingar um vanskil hjá Creditinfo . Kredia ehf. kynnti nýjung í lánaviðskiptum , smálán til þeirra sem þurfa lága upphæð í stuttan tíma fyrir helgi . Kredia byggir á íslenskri hugbúnaðarlausn sem veitir viðskiptavinum sínum aðgang að láni hvar sem er og hvenær sem er í gegnum SMS , internetið eða þjónustuver eða . Viðskiptavinir byrja á að skrá sig á vefnum , www.kredia.is . Þegar viðskiptavinur hefur skráð sig getur hann notað þjónustuna hvenær sem er og sótt um lán í gegnum sms smáskilaboð til 1919 , eða í gegnum vefinn . Lánið getur verið allt að 40.000 krónum til 15 daga , en nýtt lán er ekki veitt nema fyrra lán hafi verið endurgreitt og tók Leifur fram að það væri mikilvægt að menn áttuðu sig á því en það aðskilur þá frá sambærilegum félögum á Norðurlöndum . Þjónustan er ætluð fjárráða einstaklingum 18 ára og eldri sem ekki eru á vanskilaskrá .